2.

După punctul 37dh (Decizia 2011/274/UE a Comisiei) se adaugă următorul text: „37di. 32011 D 0291: Decizia 2011/291/UE a Comisiei din 26 aprilie 2011 privind o specificație tehnică de interoperabilitate referitoare la subsistemul «material rulant» – «Material rulant pentru locomotive și vagoane de călători» – al sistemului feroviar transeuropean convențional (JO L 139, 26.5.2011, p. 1). În cadrul prezentului acord, dispozițiile deciziei se citesc cu următoarele adaptări: (a) La secțiunea 7.3.2.3 a anexei la decizie, se adaugă următorul text: «Caz specific pentru Norvegia („P”) Pentru acces nerestricționat la rețeaua norvegiană, unitățile trebuie să se înscrie în gabaritul cinematic NO1. Liniile care acceptă gabarite mai mari sunt specificate în documentul de referință al rețelei. Acest caz nu împiedică accesul materialului rulant conform cu STI la rețeaua națională.» (b) După secțiunea 7.3.2.13 a anexei la decizie, se adaugă următoarea secțiune: «7.3.2.13a. Factorul de putere (4.2.8.2.6) Caz specific pentru Norvegia („P”) Pentru exploatarea nerestricționată în rețeaua norvegiană, unitățile de tracțiune electrică trebuie să respecte următoarele dispoziții: — Factorul de putere capacitativă nu trebuie să fie sub 0,95 la tensiuni ale liniei de contact de peste 16,5 kV, atunci când unitatea de tracțiune consumă activ energie. — Puterea capacitativă nu trebuie să depășească 60 kVAr atunci când unitatea de tracțiune regenerează energie. — Factorul de putere inductiv nu trebuie să fie sub 0,95 la tensiuni ale liniei de contact sub 16,5 kV, atunci când unitatea de tracțiune regenerează energie.» (c) La secțiunea 7.3.2.16 a anexei la decizie, se adaugă următorul text: «Caz specific pentru Norvegia („T”) Acest caz specific este aplicabil unităților exploatate pe linii cu sistem catenar nemodernizat. Liniile cu un sistem catenar conform cu STI sunt indicate în documentul de referință al rețelei. Geometria armăturii pantografului trebuie să fie în conformitate cu EN 50367:2011, figura B. 6 (1 800 mm).» (d) După secțiunea 7.3.2.16 a anexei la decizie, se adaugă următoarea secțiune: «7.3.2.16a. Forța de contact statică a pantografului (4.2.8.2.9.5) Caz specific pentru Norvegia („P”) Acest caz specific este aplicabil unităților exploatate pe linii cu sistem catenar nemodernizat. Liniile cu un sistem catenar conform cu STI sunt indicate în documentul de referință al rețelei. La staționare, pantografele ar trebui să aibă o forță statică de contact de 55 N.» (e) La secțiunea 7.3.2.17 a anexei la decizie, se adaugă următorul text: «Caz specific pentru Norvegia („P”) Acest caz specific este aplicabil unităților exploatate pe linii cu sistem catenar nemodernizat. Liniile cu un sistem catenar conform cu STI sunt indicate în documentul de referință al rețelei. Pe lângă cerințele STI, pantografele trebuie să respecte o curbă bazată pe formula următoare: Fm = 0,00097v2 + 55, cu o toleranță de ± 10 %.» (f) La secțiunea 7.4 a anexei la decizie, se adaugă următorul text: «Condiții specifice pentru Norvegia („P”) Pentru accesul nerestricționat al materialului rulant pe rețeaua norvegiană în condiții de iarnă, trebuie să se demonstreze că materialul rulant îndeplinește următoarele condiții: — Se selectează zona de temperatură T2, astfel cum este menționată în clauza 4.2.6.1.2. — Se selectează condițiile severe de zăpadă, gheață și grindină, astfel cum sunt menționate în clauza 4.2.6.1.5.» ”